Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: Melléklet a 26/2004. (IX. 16.) OM rendelethez
Paragraph Index: 74

9. Fejleszteni kell a történelmi idõben és térben való tájékozódó képességet. Kiemelt közös követelmények A korszerû mûveltség néhány követelménye áthatja az iskolai oktatás szinte valamennyi elemét. Ezek a következõk: Énkép, önismeret A személyiség fejlõdését azzal segíthetjük elõ, ha önmagunk megismerésére motiváló tanulási környezetet szervezünk a tanulók számára. Énképük és önismeretük gazdagodásához ezért olyan tanulási környezetet célszerû biztosítanunk, amely fokozza az õket körülvevõ személyek és dolgok egyre tágabb körei iránti érzékenységet, illetve kialakítja bennük az alapvetõ erkölcsi, etikai normák iránti fogékonyságot. A Nemzeti alaptantervben megnevezett nevelési értékek abban az esetben épülnek be a fejlõdõ személyiségbe, ha a tanulási tartalmak elsajátítása során a tanulók maguk is aktív részeseivé válnak ezen értékek megnevezésének és azonosításának. Ahhoz, hogy tanulóink képesek legyenek énképükbe integrálni az újabb és újabb ismereteket, folyamatosan gondoskodniuk kell arról is, hogy egyre kompetensebbnek érezzék magukat saját nevelésük, személyes biztonságuk, sorsuk és életpályájuk alakításában. Ennek érdekében a Nemzeti alaptanterv mûveltségi területein a nevelés és oktatás pedagógiai szervezését a tanuló ember szempontjából közelítsük meg, és törekedjünk a tanulók ön- és világszemléletének folyamatos formálására. Hon- és népismeret Elengedhetetlen, hogy a tanulók megismerjék népünk kulturális örökségének jellemzõ sajátosságait, nemzeti kultúránk nagy múltú értékeit. Mélyedjenek el a kiemelkedõ magyar történelmi személyiségek, tudósok, feltalálók, mûvészek, írók, költõk, sportolók tevékenységének, munkásságának tanulmányozásában. Ismerjék meg a haza földrajzát, irodalmát, történelmét, mindennapi életét. Sajátítsák el azokat az ismereteket, gyakorolják azokat az egyéni és közösségi tevékenységeket, amelyek az otthon, a lakóhely, a szülõföld, a haza és népei megismeréséhez, megbecsüléséhez, az ezekkel való azonosuláshoz vezetnek. Ismerjék meg a városi és a falusi élet hagyományait, jellegzetességeit. Segítsük elõ a harmonikus kapcsolat kialakítását a természeti és társadalmi környezettel. Alapozzuk meg tanulóinkban a nemzettudatot, mélyítsük el a nemzeti önismeret, a hazaszeretet és ettõl elválaszthatatlan módon a hazánkban és szomszédságunkban élõ más népek, népcsoportok értékeinek és eredményeinek megbecsülését. Ösztönözzük a fiatalokat a szûkebb és tágabb környezet történelmi, kulturális és vallási emlékeinek, hagyományainak feltárására, ápolására. Készítsük õket elõ az ezekért végzett egyéni és közösségi tevékenységre. Európai azonosságtudat – egyetemes kultúra Európa a magyarság tágabb hazája. A tanulók szerezzenek ismereteket az Európai Unió kialakulásának történetérõl, alkotmányáról, intézményrendszerérõl, az uniós politika szempontrendszerérõl. Diákként és felnõttként tudjanak élni a megnövekedett lehetõségekkel. Magyarságtudatukat megõrizve váljanak európai polgárokká. Tanulóink már az Európai Unió polgáraiként fogják felnõtt életüket leélni, ezért arra kell törekednünk, hogy iskolás évei alatt olyan ismeretekkel, személyes tapasztalatokkal gazdagodjanak, amelyek birtokában meg tudják találni helyüket az európai nyitott társadalmakban. Nem kevésbé fontos az sem, hogy európai identitásuk megerõsödésével legyenek nyitottak és elfogadóak az Európán kívüli kultúrák iránt is. A tanulók ismerjék az egyetemes emberi civilizáció legjellemzõbb, legnagyobb hatású eredményeit. Váljanak nyitottá, megértõvé a különbözõ szokások, életmódok, kultúrák, vallások; a másság iránt. Szerezzenek információkat az emberiség közös, globális problémáiról, az ezek kezelése érdekében kialakuló nemzetközi együttmûködésrõl. Növekedjék érzékenységük a problémák lényege, okai, az összefüggések és a megoldási lehetõségek keresése, feltárása iránt. Az iskolák és a tanulók törekedjenek arra, hogy közvetlenül is részt vállaljanak a nemzetközi kapcsolatok ápolásában. Környezeti nevelés A környezeti nevelés átfogó célja elõsegíteni a tanulók környezettudatos magatartásának, életvitelének kialakulását annak érdekében, hogy a felnövekvõ nemzedék képes legyen a környezeti válság elmélyülésének megakadályozására, elõsegítve az élõ természet fennmaradását és a társadalmak fenntartható fejlõdését. A fenntarthatóság pedagógiai gyakorlata feltételezi az egész életen át tartó tanulást, amelynek segítségével olyan tájékozott és tevékeny állampolgárok nevelõdnek, akik kreatív, problémamegoldó gondolkodásmóddal rendelkeznek, eligazodnak a természet és a környezet, a társadalom, a jog és a gazdaság terén, és felelõs elkötelezettséget vállalnak egyéni vagy közös tetteikben. Mindez úgy valósítható meg, ha különös figyelmet fordítunk a tanulók természettudományos gondolkodásmódjának fejlesztésére. Ha a tanulók érzékennyé válnak környezetük állapota iránt, képesek lesznek a környezet sajátosságainak, minõségi változásainak megismerésére és elemi szintû értékelésére, a környezet természeti és ember alkotta értékeinek felismerésére és megõrzésére, a környezettel kapcsolatos állampolgári kötelességeik vállalására és jogaik gyakorlására. A környezet ismeretén és a személyes felelõsségen alapuló környezetkímélõ magatartás egyéni és közösségi szinten egyaránt a tanulók életvitelét meghatározó erkölcsi alapelv. A környezeti nevelés során a tanulók ismerjék meg azokat a jelenlegi folyamatokat, amelyek következményeként bolygónkon környezeti válságjelenségek mutatkoznak. Konkrét hazai példákon ismerjék fel a társadalmi-gazdasági modernizáció pozitív és negatív egyénre gyakorolt hatásait a környezeti következmények tükrében. A tanulók kapcsolódjanak be közvetlen környezetük értékeinek megõrzésébe, gyarapításába. Életmódjukban a természet tisztelete, a felelõsség, a környezeti károk megelõzésére való törekvés váljék meghatározóvá. Magatartásukban alakuljon ki és erõsödjön meg a személyes biztonságra való törekvés. Szerezzenek személyes tapasztalatokat az együttmûködés, a környezeti konfliktusok közös kezelése és megoldása terén. Információs és kommunikációs kultúra Az információs és kommunikációs kultúra a megismerést, az eligazodást a tanulást, a tudást, az emberi kapcsolatokat, az együttmûködést, a társadalmi érintkezést szolgáló információk megtalálása, felfogása, megértése, szelektálása, elemzése, értékelése, felhasználása, közvetítése, alkotása. Kiemelt feladat a megismerési képességek fejlesztése, különös tekintettel a megfigyelési, kódolási, értelmezési, indoklási, bizonyítási képességekre, amelyek az információs és kommunikációs kultúra szerves részét képezik. Kommunikációs kultúránk szerves része az anyanyelv tudatos és igényes használata, valamint az idegen nyelvû, illetve a különbözõ kultúrák közötti információcsere. A közoktatás egész idõszakában minden mûveltségi területen nagy gondot kell fordítani a kritikai és kreatív olvasás képességének fejlesztésére, beleértve mind a valós, mind a virtuális csatornákon keresztül felfogott jelek befogadását, értelmezését és megválaszolását. Az iskolának az elektronikus média hatásmechanizmusainak megértésére, általában a különbözõ médiumokban való eligazodásra, az igényelt információ megtalálására, szelektív használatára kell nevelnie, figyelembe véve az információt befogadó egyén személyisége, lelki egészsége védelmének elõsegítését. Olyan fiatalokat kell kibocsátania, akik sikeres tanulási stratégiákkal használják ki az információs világháló lehetõségeit és eszközeit az élethosszig tartó tanulás során. Az információs és kommunikációs kultúra részben az egyén szocializációjának, a társadalmi érintkezésnek, az egyéni és közösségi érdek érvényesítésének, egymás megértésének, elfogadásának, megbecsülésének döntõ tényezõje. Tanulás A tanulás a pszichikum módosulása külsõ tényezõk hatására, tehát nem csupán ismeretelsajátítás és a figyelem, az emlékezet mûködtetése. Tág értelmezése magában foglalja valamennyi értelmi képesség és az egész személyiség fejlõdését, fejlesztését. Ez az iskola alapfeladata. A tanulás számos összetevõje tanítható. Minden nevelõ teendõje, hogy felkeltse az érdeklõdést a különbözõ szaktárgyi témák iránt, útbaigazítást adjon annak szerkezetével, hozzáférésével, elsajátításával kapcsolatban, valamint tanítsa a gyermekeket tanulni. A tanulók tegyenek szert fokozatos önállóságra a tanulás tervezésében. Vegyen részt a kedvezõ körülmények (külsõ feltételek) kialakításában. Élményeik és tapasztalataik alapján ismerjék meg és tudatosítsák a saját pszichikus feltételeiket. Az eredményes tanulás módszereinek, technikáinak az elsajátíttatása, gyakoroltatása fõleg a következõket foglalja magában: az elõzetes tudás és tapasztalatok mozgósítása; az egyénre szabott tanulási módszerek, eljárások kiépítése; a csoportos tanulás módszerei, a kooperatív csoportmunka; az emlékezet erõsítése, a célszerû rögzítési módszerek kialakítása; a gondolkodási kultúra mûvelése; az önmûvelés igényének és szokásának kibontakoztatása; az élethosszig tartó tanulás eszközeinek megismerése, módszereinek elsajátítása; az alapkészségek kialakítása (az értõ olvasás, az íráskészség, a számfogalom fejlesztése). A tanulás fontos színtere és eszköze az iskola könyvtára és informatikai bázisa. A hagyományos tantermi oktatást az iskola keretein belül is kiegészítik az egyéni tanulás lehetõsségei, amelyhez sokféle információforrás elérésére van szükség. A könyvtár használata minden ismeretterületen nélkülözhetetlen. A könyvtári ismeretszerzés technikáját, módszereit – mind a nyomtatott dokumentumok, mind az elektronikus dokumentumok használatával – az önálló ismeretszerzés érdekében a tanulóknak el kell sajátítaniuk. Ismerjék a könyvtárban való keresés módját, a keresést támogató eszközöket, a fõbb dokumentumfajtákat, valamint azok tanulásban betöltött szerepét, információs értékét. Sajátítsák el az adatgyûjtés, témafeldolgozás, forrásfelhasználás technológiáját, az interneten való keresés stratégiáját, és alakuljon ki bennük a rendszeres tudás megszerzésének, átadásának képessége. Váljanak rendszeres könyvtárhasználóvá, tanulják meg az iskolai könyvtár, az Országos Dokumentumellátási Rendszer, az elektronikus könyvtárak és a teljes könyvtári rendszer szolgáltatásainak igénybevételét, a könyvtári adatbázisok használatát. Ennek érdekében ismerjék az országos szakkönyvtárat is. A tanulási folyamatot jelentõsen átalakítja az informatikai eszközök és az elektronikus oktatási segédanyagok használata. Ez új lehetõséget teremt az ismeretátadásban, a kísérleteken alapuló tanulásban, valamint a csoportos tanulás módszereinek kialakításában. A pedagógusnak fontos feladata, hogy megismerje a tanulók sajátos tanulási módjait, stratégiáit, stílusát, szokásait. Vegye figyelembe a megismerés életkori és egyéni jellemzõit, ezekre alapozza a tanulás fejlesztését. Gondosan kutassa fel és válassza meg a fejlesztés tárgyi-cselekvéses, szemléletes-képi és elvont-verbális útjait, és ruházza fel azokat életszerû tartalommal. Törekedjen a gondolkodási képességek, elsõsorban a rendszerezés, a valós vagy szimulált kísérleteken alapuló tapasztalás és kombináció, a következtetés és a problémamegoldás fejlesztésére, különös tekintettel az analízis, szintézis, összehasonlítás, általánosítás és konkretizálás erõsítésére, a mindennapokban történõ felhasználására. Olyan tudást kell kialakítani, amelyet új helyzetben lehet alkalmazni. Elõtérbe kerül az új ötletek kialakítása, azaz a kreatív gondolkodás fejlesztése. Ezzel párhuzamosan érdemes nagy hangsúlyt helyezni a tanulói döntéshozatalra, az alternatívák végiggondolására, a variációk sokoldalú alkalmazására, a kockázatvállalás, az értékelés, az érvelés és a legjobb lehetõségek kiválasztásának területeire. Fontos feladat a kritikai gondolkodás megerõsítése, a konfliktusok kezelése, az életminõség javítása, az életvitel arányainak megtartása, az értelmi, érzelmi egyensúly megteremtése, a teljesebb élet megszervezése. Tanulási stratégiák és tanulási módszerek kialakítása: • Tudjon ismereteket meríteni saját emberi-társadalmi környezetébõl, történetekbõl, képekbõl, a tömegkommunikációs eszközökbõl és más ismerethordozókból. • Tudjon ismereteket meríteni egyszerû statisztikai táblázatokból, grafikonokból, diagramokból, törvényekbõl, egyéb forrásokból. • Dolgozza fel a különbözõ forrásokból származó információit nevelõi irányítással. • Legyen képes társadalmi tapasztalataiból, valamint a különbözõ szöveges és képi információkból származó ismereteit önállóan értelmezni, és belõlük következtetéseket levonni. • Nevelõi irányítással tudja megmagyarázni a különbözõ társadalmi-történelmi események, jelenségek okait és következményeit. • Legyen képes adott témához információkat gyûjteni az iskolai vagy más könyvtárakban. • Ismerje és tudja használni a legfontosabb kézikönyveket, lexikonokat, atlaszokat. Testi és lelki egészség Az iskolára nagy feladat és felelõsség hárul a felnövekvõ nemzedékek egészséges életmódra nevelésében. Minden tevékenységével szolgálnia kell a tanulók egészséges testi, lelki és szociális fejlõdését. Személyi és tárgyi környezetével az iskola segítse azoknak a pozitív beállítódásoknak, magatartásoknak és szokásoknak a kialakulását, amelyek a gyerekek, a fiatalok egészségi állapotát javítják. Az egészséges életmódra nevelés nemcsak a betegségek megelõzésének módjára tanít, hanem az egészséges állapot örömteli megélésére és a harmonikus élet értékként való tiszteletére is nevel. A pedagógusok készítsék fel a gyerekeket, a fiatalokat arra, hogy önálló, felnõtt életükben legyenek képesek életmódjukra vonatkozóan helyes döntéseket hozni, egészséges életvitelt kialakítani, konfliktusokat megoldani. Fejlesszék a beteg, sérült és fogyatékos embertársak iránti elfogadó és segítõkész magatartást. Ismertessék meg a környezet – elsõsorban a háztartás, az iskola és a közlekedés, veszélyes anyagok – leggyakoribb, egészséget, testi épséget veszélyeztetõ tényezõit. Készüljenek fel a veszélyhelyzetek egyéni és közösségi szintû megelõzésére, kezelésére. Az iskola feladata az is, hogy felkészítsen az önálló gyalogos közlekedésre, a tömegközlekedési eszközök használatára, az utas- balesetek elkerülésének módjaira. Figyelmet kell fordítani, továbbá a veszélyes anyagok, illetve készítmények helyes kezelésére, legfontosabb szabályaira (felismerésére, tárolására). Nyújtsanak támogatást a gyerekeknek – különösen a serdülõknek – a káros függõségekhez vezetõ szokások (pl. dohányzás, alkohol- és drogfogyasztás, rossz táplálkozás) kialakulásának megelõzésében. Segítsék a krízishelyzetbe jutottakat. Az iskola megkerülhetetlen feladata, hogy foglalkozzon a szexuális kultúra és magatartás kérdéseivel, és figyelmet fordítson a családi életre, a felelõs, örömteli párkapcsolatokra történõ felkészítésre. Az egészséges, harmonikus életvitelt megalapozó szokások a tanulók cselekvõ, tevékeny részvételével alakíthatók ki. Fontos, hogy az iskolai környezet is biztosítsa az egészséges testi, lelki, szociális fejlõdést. Ebben a pedagógusok életvitelének is jelentõs szerepe van. Felkészülés a felnõtt lét szerepeire A felnõtt lét szerepeire való felkészülés egyik fontos eleme a pályaorientáció. Általános célja, hogy segítse a tanulók további iskola- és pályaválasztását. Összetevõi: az egyéni adottságok, képességek megismerésén alapuló önismeret fejlesztése; a legfontosabb pályák, foglalkozási ágak tartalmának, követelményeinek és a hozzájuk vezetõ utaknak, lehetõségeknek, alternatíváknak tevékenységek és tapasztalatok útján történõ megismerése; a lehetõségek és a valóság, a vágyak és a realitások összehangolása. Tudatosítanunk kell a tanulókban, hogy életpályájuk során többször pályamódosításra kényszerülhetnek. Az iskolának – a tanulók életkorához és a lehetõségekhez képest – átfogó képet kell nyújtania a munka világáról. Ennek érdekében olyan feltételek, tevékenységek biztosítására van szükség, amelyek elõsegíthetik, hogy a tanulók kipróbálhassák képességeiket, elmélyedhessenek az érdeklõdéseiknek megfelelõ területeken, ezzel is fejlesztve ön- és pályaismereteiket. A pályaorientáció csak hosszabb folyamat során és csak akkor lehet eredményes, ha a különbözõ tantárgyak, órán és iskolán kívüli területek, tevékenységek összehangolásán alapul. A pályaorientáció területén található kulcskompetenciák közül kiemelt figyelmet igényel a rugalmasság, az együttmûködés és a bizonytalanság kezelésének a képessége egyéni és társadalmi szinten egyaránt. A tanulók hatékony társadalmi beilleszkedéséhez, az együttéléshez és a részvételhez elengedhetetlenül szükséges a szociális és társadalmi kompetenciák tudatos, pedagógiailag megtervezett fejlesztése. Olyan szociális motívumrendszer kialakításáról és erõsítésérõl van szó, amely gazdasági és társadalmi elõnyöket egyaránt hordoz magában. A szociális kompetenciák fejlesztésében kiemelt feladat a segítéssel, együttmûködéssel, vezetéssel és versengéssel kapcsolatos területek erõsítése. Ezzel párhuzamosan szükséges a társadalmiállampolgári kompetenciák körét is meghatározni, nevezetesen a jogaikat érvényesítõ, a közéletben részt vevõ és közremûködõ tanulók képzésérõl van szó. A szociális és társadalmi kompetenciák fejlesztésének fontos részét képezik a gazdasággal, az öntudatos fogyasztói magatartással, a versenyképesség erõsítésével kapcsolatos területek, mint például a vállalkozási, a gazdálkodási és a munkaképesség, szoros összefüggésben az ún. cselekvési kompetenciák fejlesztésével. Fejlesztési követelmények (NAT 3) A Történelem és állampolgári ismertek tantárgy fontos szerepet játszik az ismertszerzés és feldolgozási képességek kialakításában, fejlesztésében. Szükséges, hogy a tanulók ismereteket szerezzenek saját emberi társadalmi környezetükbõl, történetekbõl, képekbõl, a tömegkommunikációs eszközökbõl, egyszerû statisztikai adatokból, grafikonokból, diagramokból, tárgyi és szöveges forrásokból és más ismerethordozókból. Fontos, hogy ezeket az ismereteket egyre önállóbban és egyre kritikusabban értelmezzék, s belõle következtetéseket tudjanak levonni. A tananyag-feldolgozás folyamatában a diákok sajátítsák el a sokoldalú információgyûjtés és -felhasználás képességét, a legfontosabb kézikönyvek, atlaszok, lexikonok használatát. Legyenek képesek a legfontosabb történelmi fogalmak és kifejezések készségszintû alkalmazására. A különbözõ információk feldolgozása során legyenek képesek különbséget tenni tények és vélemények között, tanulják meg az információt kritikusan szemlélni, a történelmi-társadalmi jelenségek összefüggéseit megkeresni, e jelenségeket összehasonlítani. Konkrét ismeretekhez kapcsolódóan ismerjék fel a folyamatosság és a változások szerepét a történelmi folyamatokban, tudatosítsák, hogy a folyamatosságnak, az értékek megõrzésének nagy szerepe van a társadalom életében. A tananyag feldolgozása során ismerjék meg azokat az alapvetõ elemzési, értelmezési szempontokat, módszereket, amelyek segítségével képesek lesznek kialakítani véleményüket személyekrõl, hely- zetekrõl, eseményekrõl, intézményekrõl. Ennek alapján véleményüket egyre árnyaltabban tudják megindokolni. A történelemtanításnak-tanulásnak a tanulók szóbeli és írásos kifejezõképességének fejlesztésében is jelentõs szerepe van. A tanulók szerezzenek gyakorlatot események elbeszélésében, különféle szövegek reprodukálásában. Tanuljanak meg írásban válaszolni szóbeli és írásbeli kérdésekre, vázlatot, felelettervet írni, jegyzetelni. Legyenek képesek rövid beszámolót, kiselõadást tartani egy-egy témáról különbözõ információk alapján. Sajátítsák el a kulturált vita technikáit és szabályait. Véleményüket lényegre törõen és érvekkel alátámasztva fejtsék ki. Ugyanakkor legyenek képesek a másik fél véleményét is pontosan megérteni, és figyelembe venni felszólalásaikban. A történelmi események idõben és térben játszódnak, hatékony történelmi tudat nem alakulhat ki idõbeli és térbeli tájékozódási képesség nélkül. Ennek gyakorlására ezért mind a négy évben folyamatosan szükség van. Az évszámok segítségével történõ tájékozódó képesség fejlesztése mellett a tanulóknak el kell sajátítaniuk az idõ tagolásának módszerét. A tanulóknak az eseményeket térben is el kell tudni helyezniük. Gyakorlatot kell szerezniük a különbözõ méretarányú térképek olvasásában és annak megítélésében, hogy a földrajzi környezet hogyan hat egy-egy ország, térség fejlõdésére. Kiemelt fejlesztési követelmények • Legyen képes olvasni a tankönyv szövegét, címet fogalmazni a tankönyvi anyag részeihez. • Legyen képes részegységeire tagolni a tankönyvi szöveget, kiemelni annak lényegét. • Tudjon a tankönyv szövegéhez kérdéseket megfogalmazni. • Tudjon szóban és írásban egyaránt a feltett kérdésre 5-6 mondattal válaszolni. • Legyen képes történelmi eseményekrõl 8-10 mondatos beszámolót készíteni. • Fogalmazza meg saját véleményét társadalmi, történelmi jelenségekrõl és személyekrõl. • Ismerje meg, és adjon számot néhány kiemelkedõ, történelemformáló személyiség életrajzáról. • Legyen tudatában annak, hogy az egyes emberek vagy közösségek számára elõnyös események mások részére hátrányosak lehetnek. • Értse, hogy van, amit érdemes megõrizni és van, amin változtatni szükséges. • Legyen gyakorlott a történelmi irodalom olvasásában; tudjon a tankönyv szövegébõl tényeket, ismereteket kiemelni. • Legyen képes egy-egy téma hosszabb szóbeli és írásbeli megfogalmazására – elõkészítve ezzel a történelmi folyamatok értelmezését. • Építse be ismereteibe a más tárgyak – elsõsorban a földrajz, magyar nyelv és irodalom, rajz, énekzene – keretében szerzett ismereteket. • Ismerje a térkép, térképjelek fogalmait. • Legyen képes önálló forráselemzés elvégzésére. • Legyen képes a vita során érveket, ellenérveket megfogalmazni; mások véleményét türelmesen meghallgatni. • Gyakorolja az értékelés, az önértékelés formáit szóban és írásban. Értékelés 5-6. évfolyam: • Folyamatos szóbeli ellenõrzés, • A kronológiai és topográfiai ismeretek folyamatos ellenõrzése, • A beszámolók és kiselõadások értékelése, • Témazárók íratása, • Diagnosztikus mérés a 6. évfolyam év eleji ismétlését követõen, • Szummatív mérés az év végi összefoglalást követõen a kronológiai, topográfiai, alapfogalmak és öszszefüggések témákból. 7-8. évfolyam: • Folyamatos szóbeli ellenõrzés, • A kronológiai és topográfiai ismeretek folyamatos ellenõrzése, • A beszámolók, kiselõadások értékelése, • Riport értékelése, • Témazárók íratása, • Diagnosztikus mérés a 7. és 8. évfolyam elején az év eleji ismétlést követõen, • Szummatív mérés az év végi összefoglalást követõen kronológiai, topográfiai, alapfogalmak és összefüggések témákból. Alkalmazható tankönyvek, tanulmányi segédletek és taneszközök kiválasztásának elvei • Jól legyen strukturálva, emelje ki a lényeget, • Legyenek benne színes képek, • Legyenek benne térképek, térképvázlatok, • Az egyes leckék végén legyenek összefoglaló kérdések, • A tankönyveken kívül más, hozzákapcsolódó taneszközök is segítsék a tananyag feldolgozását: munkafüzet, feladatlap, • Érvényesüljön a taneszközök felmenõ rendszere, • Mennyire ismert szakemberek írták a tankönyvet, kik lektorálták? • Hol és milyen eredménnyel tanítanak a taneszközökbõl? • Készült-e a taneszközök használatához tanári kézikönyv? • Milyen kiegészítõ anyagok találhatók a taneszközök használatához? • Mennyire tartós a tankönyv? (tananyag és kötészeti szempontból). • Milyen a tankönyv árfekvése? A jelenlegi (2004. január) tankönyvkínálatból a tanterv megvalósításához a következõ tankönyveket javasoljuk: • Horváth Péter: Történelem az általános iskolák 5. osztálya számára. • Horváth Péter: Mirõl mesél a múlt? • Bánhegyi Ferenc: Történelem 5. osztály. • Bánhegyi Ferenc: Történelem munkafüzet 5. osztály. • Filla István–Szebenyi Péter: Történelem az általános iskolák 5. osztálya számára. • Balla Árpád: Történelem munkafüzet az általános iskolák 5. osztálya számára. • Balla Árpád: Megoldási javaslat a Történelem 5. osztályos munkafüzethez. • Filla István: Régen volt, hogy is volt… Történelmi olvasókönyv. • Szabó Péter: Történelem az általános iskolák 6. osztálya számára. • Balla Árpád: Történelem az általános iskola 6. osztálya számára. • Balla Árpád: Történelem munkafüzet az általános iskolák 6. osztálya számára. • Balla Árpád: Megoldási javaslat a Történelem 6. osztályos munkafüzethez. • Balla Árpád: Történelmi olvasókönyv az általános iskolák 6. osztálya számára. • Bánhegyi Ferenc: Történelem 6. osztály. • Bánhegyi Ferenc: Történelem munkafüzet 6. osztály. • Balla Árpád: Történelem az általános iskolák 7. osztálya számára. • Balla Árpád: Történelem munkafüzet az általános iskolák 7. osztálya számára. • Balla Árpád: Megoldási javaslat a Történelem 7. osztályos munkafüzethez. • Balla Árpád: Történelmi olvasókönyv az általános iskolák 7. osztálya számára. • Dr. Helméczy Mátyás: Történelem az általános iskola 7. osztálya számára. • Bánhegyi Ferenc: Történelem 7. osztály. • Bánhegyi Ferenc: Történelem munkafüzet 7. osztály. • Balla Árpád: Történelem az általános iskolák 8. osztálya számára. • Balla Árpád: Történelem munkafüzet az általános iskolák 8. osztálya számára. • Dr. Helméczy Mátyás: Történelem 8. Az általános iskolák 8. osztálya számára. • Dr. Helméczy Mátyás: Feladatok, rejtvények történelembõl 8. osztály munkafüzet. • Dr. Helméczy Mátyás: Feladatok, rejtvények Történelembõl Segédlet a 8. osztályos tananyag feldolgozásához. • Bánhegyi Ferenc: Történelem 8. osztály. • Bánhegyi Ferenc: Történelem munkafüzet 8. osztály. TÖRTÉNELEM

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes